ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 59-МИ / 12.05.2021г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На **12 май 2021 г. от 18:00** часа се проведе заседание на Общинската избирателна комисия Благоевград, при следния

**Д н е в е н р е д:**

1. **Проект за решение за** Уведомяване на ЦИК да направи предложение до Президента на Република България за насрочване на частичен избор поради обявеното предсрочното прекратяване пълномощията на кмета на кметство село Церово, община Благоевград, област Благоевград
2. .Разни

**ПРИСЪСТВАТ:**

Мартин Бусаров, Вилислав Балев, Елеонора Атанасова, Александра Стоянова, Стоян Терзийски, Елена Панчева, Йордан Симонски, , , Владимир Вачев ,Милена Велкова, Светослава Терзиянова-Михайлова, Биляна Петачка, Илия Милев

**ОТСЪСТВАЩИ** : Мустафа Сирачки

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров: Колеги откривам заседанието на ОИК. 05 май,18:00 – заседание на ОИК Благоевград. Имаме ли кворум ?

Вилислав Балев :12 човека сме в зала, можем да проведем заседание и да взимаме решения. Няма го Мустафа Сирачки.

М.Бусаров : Благодаря на колегата Балев,аз ще водя протокола днес, тъй като подготвих и проект за решение.

В такъв случай колеги, ВИ предлагам следния проект на дневен ред:

1. Уведомяване на ЦИК да направи предложение до Президента на Република България за насрочване на частичен избор поради обявеното предсрочното прекратяване пълномощията на кмета на кметство село Церово, община Благоевград, област Благоевград
2. .Разни

Мартин Бусаров: Това е предложението ми за проект на дневен ред , ако някой има друго предложение , моля да заповяда. Напомням само, че се движим плътно по 463 ИК и нашите правомощия по 87 ал.1,т.30 ИК и ЗМСМА. Просто за информация го казвам.

Мартин Бусаров :

- Колеги, моля да гласуваме така предложения проект за дневен ред!

След гласуването , резултатите бяха следните :

Дневният ред беше приет единодушно ! 12 гласа „ЗА” , 0 /нула/ „Против” ,

По т.1 М. Бусаров запозна комисията с изготвената преписка във връзка с постъпило писмо с вх.№598/28.04.2021г. по входящия регистър на ОИК., приетото решение №311-МИ/05.05.2021г. , което е влязло в сила, постъпилото писмо с вх.№599/12.05.2021г. с данни за населението на село Церово, за справка за ОИК;.

М.Бусаров:

Колеги, след като се запознахте с тази преписка, и подготвените документи от колегите , следва да произнесем решение, с което да уведомим колегите от ЦИК да предложат от своя страна на Президента на Републиката да насрочи дата за тези частични избори за кмет на Церово, кметство Церово.

Моля да прегледате подготвения проект за решение и да го гласуваме.

Давам Ви думата да изкажете мнения.

Моля.

М.Бусаров : Предлагам следния проект за решение:

РЕШЕНИЕ  
№ 312-МИ  
Благоевград, 12.05.2021

ОТНОСНО: Уведомяване на ЦИК да направи предложение до Президента на Република България за насрочване на частичен избор поради обявеното предсрочното прекратяване пълномощията на кмета на кметство село Церово, община Благоевград, област Благоевград

Със свое Решение №311-МИ от 05.05.2021г. ОИК 0103 Благоевград е обявила за прекратени  предсрочно пълномощията на Лефтер Маринов Едипов,ЕГН:\*\*\*\*\*\*\*\*\*, обявен за избран за кмет на кметство село Церово, община Благоевград, област Благоевград., на основание чл.42,ал.1 т.13 вр. с чл.42,ал.4 от ЗМСМА.

Решението е влязло в законна сила.

Водена от горното и на основание  чл.87,ал.1,т.30 от  Изборния Кодекс  вр. с  чл. 463,ал.1-3 от Изборния кодекс, във връзка с чл.42,ал.5 изречение последно  от ЗМСМА и във връзка с Решение 1685-МИ от 20.11.2019г. на ЦИК, при спазване на законоустановения кворум Общинската избирателна комисия Благоевград

РЕШИ:

Да се уведоми Централната Избирателна Комисия чрез изпращане на заверен препис от Решение №311-МИ от 05.05.2021г. на ОИК Благоевград, с отбелязването че е влязло в сила, въз основа на което ЦИК да направи предложение до Президента на Република България за насрочване на частичен избор за кмет на кметство село Церово, община Благоевград, област Благоевград.

Да се уведоми Председател на Общински Съвет на Община Благоевград, чрез изпращане на заверен препис от Решение №311-МИ от 05.05.2021г. на ОИК Благоевград, с отбелязването че е влязло в сила, за сведение.

 Настоящето решение подлежи на обжалване пред Централната избирателна комисия в срок до 3 /три/ дни от обявяването му.

Колеги гласуваме:

След проведеното гласуване „ЗА“ гласуваха 12 члена на ОИК /всички присъстващи/ :

Йордан Симонски, Вилислав Балев, Елеонора  Атанасова, Александра Стоянова, Владимир Вачев, Светослава Терзиянова-Михайлова, Милена Велкова, Мартин Бусаров, Елена Панчева, Стоян Терзийски, Биляна Петачка., Илия Милев;

„Против“ НЯМА.

М.Бусаров:

Колеги веднага след като привърши заседанието ни ще се организираме с колегата Балев да сканираме и пратим на ЦИК преписката, за да може да се предвижи по-бързо и да успеем някак си да имаме дата за тези частични избори на дата 27 юни 2021, когато са и частичните за кмет на общината ни.

Иначе ще стане доста трудно за организиране, с оглед на 11 юли и парламентарните избори.

М.Бусаров:

В точка разни сме.

Колеги, искам да ви информирам по отношение на изплащане на възнагражденията ни – за периода когато сме дежурили и заседавали до тази седмица : свързаха се с ОИК от ЦИК и помолиха да коригираме искането си за пари от 29.04.2021г. , което пратихме, имаме една очевидна техническа грешка в искането и протокола от 13.04.2021г.

Следва да я поправим и да пратим коригираната справка отново за да се изплатят парите.

Това първо, второ – договорихме да изпратим утре и справка искане и за дните след 19.04 до момента. Знаете, че от понеделник сме в активен период и няма как да получаваме пари по това време за заседания и дежурства извън частичния вот. Всичко накуп да ни изплатят, мисля че е добре.

От зала:

Да, нека да пратим каквото трябва за да се оформят и платят парите до момента.

М.Бусаров :

Запозна ОИК с грешната справка и техническата грешка в протокола от 13.04.2021г.

Колеги, предлагам с протоколно решение да коригираме справката-искане, да я пратим по номера под който се работи в ЦИК а именно –към МИ 2780/10.05.2021г. и да си коригираме техническата грешка в протокола от 13.04.2021г.

Колеги гласуваме:

След проведеното гласуване „ЗА“ гласуваха 12 члена на ОИК /всички присъстващи/

Имаме протоколно решение 1/12.05.2021г. Поправките ще се отразят в справка искане за пари от 29.04.2021г. и протокол от 13.04.2021г. След което ще се изпратят на ЦИК за процедиране.

Продължаваме в точката разни:

Бяха разгледани няколко организационни въпроса.

С това дневния ред беше изчерпан и заседанието беше закрито от Председателя на Общинска избирателна комисия Благоевград.

Председател: Зам.председател:

Мартин Бусаров Вилислав Балев